DOI: 10.14457/tu.the.2022.1331
title: การสื่อสารของกลุ่มแฟนคลับของศิลปิน มิว ศุภศิษฏ์ จงชีวีวัฒน์ในการปกป้องการถูก cyberbullying บนสื่อออนไลน์ทวิตเตอร์

description: งานวิจัยนี้มีวัตถุประสงค์เพื่อ 1) ศึกษาการสื่อสารของกลุ่มแฟนคลับ มิว ศุภศิษฏ์ จงชีวีวัฒน์ ต่อการปกป้องการถูก Cyberbullying ผ่านช่องทางทวิตเตอร์ และ 2) ศึกษารูปแบบและลักษณะการสื่อสารของกลุ่มแฟนคลับ มิว ศุภศิษฏ์ จงชีวีวัฒน์ เพื่อปกป้องศิลปินของกลุ่มแฟนคลับ งานวิจัยนี้เป็นงานวิจัยเชิงคุณภาพ (Qualitative Research) กลุ่มตัวอย่างที่ใช้ในการวิจัยคือ กลุ่มแฟนคลับ มิว ศุภศิษฏ์ จงชีวีวัฒน์ จำนวน 11 คน เครื่องมือที่ใช้ในการวิจัยเป็นแบบสัมภาษณ์ผู้ให้ข้อมูล วิเคราะห์ผลวิจัยโดยวิเคราะห์ถึงการสื่อสารของกลุ่มแฟนคลับและรูปแบบและลักษณะการสื่อสารต่อการปกป้องการถูกกลั่นแกล้งบนโลกไซเบอร์ผ่านช่องทางทวิตเตอร์ โดยใช้แนวคิดเกี่ยวกับการกลั่นแกล้งบนโลกไซเบอร์ (Cyberbullying) แนวคิดเกี่ยวกับแฟนและความเป็นแฟน แนวคิดเกี่ยวกับเครือข่ายสังคม (Network society) ผ่านสื่อสังคมออนไลน์ (Social Media) และแนวคิดเกี่ยวกับสื่อสังคมออนไลน์ ทวิตเตอร์ประกอบการวิจัยในครั้งนี้ผลการวิจัยพบว่า ผู้ให้สัมภาษณ์ ทั้ง 11 คน เป็นแฟนคลับที่อยู่ในช่วงอายุ 18-45 ปี โดยส่วนใหญ่ผู้ให้สัมภาษณ์เป็นเพศหญิง ส่วนใหญ่จะเป็นพนักงานบริษัทเอกชน และรองลงมาเป็นนักศึกษา มหาวิทยาลัยเอกชน โดยจุดเริ่มต้นของการมาเป็นแฟนคลับของ มิว ศุภศิษฏ์ จงชีวีวัฒน์ มาจาก 1) การตามผลงานการแสดงซีรีส์ 2) การติดตามจากเพื่อนที่เป็นแฟนคลับอยู่แล้ว และ 3) ติดตามจากผลงานเพลง เนื่องจากระบบแนะนำเพลงบน Youtube หน้าแนะนำหมวดเพลงที่มีกระแสในช่วงนั้น ทำให้รับฟังและเกิดความชื่นชอบ จึงค้นหาชื่อศิลปิน มิว ศุภศิษฏ์ จงชีวีวัฒน์ เพื่อฟังผลงานเพลงอื่น ๆ และเริ่มติดตามผลงานอื่น ๆ ของศิลปิน พบการรวมกลุ่มของกลุ่มแฟนคลับ ใน 2 ลักษณะ คือ 1) การรวมกลุ่มกันในภาวะปกติ และ 2) การรวมกลุ่มกันในภาวะไม่ปกติ อีกทั้งกลุ่มแฟนคลับนั้นจะมีการตามศิลปินในทั้งรูปแบบเดี่ยวและแบบกลุ่ม การติดตามศิลปินแบ่งเป็น 2 รูปแบบ คือ 1) การติดตามทางรูปแบบออนไลน์ และ 2) การติดตามในโลกจริงสำหรับการสื่อสารของกลุ่มแฟนคลับต่อการปกป้องการถูกกลั่นแกล้งบนโลกไซเบอร์ผ่านช่องทางทวิตเตอร์ เมื่อพบว่าศิลปินถูกกลั่นแกล้งบนโลกไซเบอร์และการปกป้องศิลปินนั้น จะมีสื่อสารกันเองภายในกลุ่มแฟนคลับและผู้ที่ไม่ใช่แฟนคลับ จะดำเนินการโดยประเมินจากข้อความว่า ข้อความที่กล่าวมาเป็นความจริงหรือไม่ หากเหตุการณ์นั้นเป็นความจริงกลุ่มแฟนคลับเลือกที่จะนิ่งเฉย หากเหตุการณ์นั้นไม่เป็นความจริงแฟนคลับจะมีการสื่อสารเป็น 2 ลักษณะ คือ 1) ชี้แจง อธิบาย ทำความเข้าใจ และ 2) ว่ากล่าวกลับไปในส่วนของรูปแบบการสื่อสารนั้นมีการสื่อสารในลักษณะการสร้างเครือข่ายโดยอาศัยช่องทางติดต่อสื่อสารผ่านทางสื่ออินเทอร์เน็ต ผ่านสื่อสังคมออนไลน์เป็นหลัก โดยอาศัยพื้นที่บนอินเทอร์เน็ตและพื้นที่ชุมชนเสมือนในการสื่อสารข่าวสาร กลุ่มแฟนคลับที่ตอบโต้ด้วยความสุภาพพยายามให้เหตุผลโต้แย้ง หรือการหลีกเลี่ยงการตอบโต้ไม่สร้างประเด็นเพิ่มเติมว่า เป็นแนว “แฟนคลับสายซอฟต์” อีกกลุ่มหนึ่ง เป็นแนว “แฟนคลับสายลุย หรือฮาร์ดคอร์” กลุ่มนี้จะปกป้องศิลปินในลักษณะที่ตอบโต้กลับไปสู่ผู้ที่เข้ามา กลั่นแกล้งบนโลกไซเบอร์ศิลปิน มีวิธีการที่ตอบโต้โดยตรงอาจมีบุคคลใช้ถ้อยคำที่หยาบคาย และมีการตั้งคำถามกลับไปถึงสาเหตุที่โพสต์ สุดท้ายในส่วนของลักษณะการสื่อสารของกลุ่มแฟนคลับที่จะดำเนินงานเพื่อปกป้องศิลปิน จำแนกได้เป็น 1) กลุ่มแฟนคลับที่มีการตอบโต้กลับในลักษณะตาต่อตา ฟันต่อฟัน 2) กลุ่มแฟนคลับที่มีการตอบโต้ในลักษณะด่ากัน 3) กลุ่มแฟนคลับที่มีการใช้กฎหมาย และ 4) กลุ่มแฟนคลับที่จะไม่มีการโต้เถียง หรือตอบโต้ผู้ที่เข้ามากลั่นแกล้งบนโลกไซเบอร์ศิลปิน